Hadakar Jama'a don Demokraɗiyya da Ci Gaba – Sawaba ( French: Union des Forces Populaires pour la Démocratie et le Progrès – Sawaba , UDFP – Sawaba) jam’iyya ce ta siyasa a Nijar, wacce aka kafa a matsayin Hadakar Demokradiyyar Nijar ( Union Démocratique Nigérienne, UDN) a 1954. Jam’iyya ta asali, wacce daya daga cikin shugabanin Jam'iyyar PPN wato Djibo Bakary ya kafa bayan an tsigeshi daga PPN, ta hada mambobi daga alhanzan Hausawa da kuma manoma daga gabashin Nijar. A wannan lokacin an sauya masa suna zuwa Mouvement Socialiste Africain – Sawaba. A yayin da ake kokarin samun cikakken 'yanci daga Faransa a zaben raba gardama na 1958, jam'iyyar ta wargaje sakamakon zagon kasa da aka yi mata bayan magudin da en mulkin mallaka sukayi mata. A lokacin samun 'yancin kai a 1960 ta tsinci kanta cikin adawa kuma shugaban kasar Nijar na farko Hamani Diori ya sa an rufe jam'iyyar. Shugabanta wato Djibo Bakary dole ya yi hijira zuwa kasashe makwabta (Ghana, Mali, Guinea). Daga gudun hijira, jam'iyyar ta yi yunƙurin kamfen hambarar da mulkin Diori a cikin tsakiyar 1960s.